Finale UEFA Evropske lige 2014.

**Finale UEFA Evropske lige 2014.** je bila finalna utakmica UEFA Evropske lige 2013/14., četrdeset treće sezone drugorazrednog UEFA-inog takmičenja. Finale, koje je odigrano u Torinu 14. maja 2014. godine bilo je peto finale otkako je Kup UEFA preimenovan u UEFA Evropsku ligu. U finalu su se sastali Sevilla i Benfica. Sevilla je po treći put u svojoj historiji osvojila Evropsku ligu. Utakmica je nakon regularnog dijela završena bez golova te se pristupilo igranju produžetaka gdje također nije bilo golova. Izvođenjem jedanaesteraca rezultatom 4-2 Sevilla je bila uspješnija.

## Grad domaćin 
Stadion Juventus u Torinu, Italija, izabran je kao mjesto održavanja finalne utakmice Evropske lige 2013/14. na sastanku Izvršnog odbora UEFA-e u Istanbulu, Turska, 20. marta 2012. godine.

## Rezime 
Juventus, Inter i Liverpool su klubovi sa najviše uspjeha u Kupu UEFA odnosno UEFA-inoj Evropskoj ligi sa tri osvojene šampionske titule. Sevilla je prethodno igrala u dva finala Kupa UEFA, osvojivši ih oba puta u 2006 i 2007 godini. Svoju treću titulu Evropske lige Sevilla je osvojila 14. maja 2014. godine boljim izvođenjem jedanaesteraca protiv Benfice. Sevilli je *Finale UEFA Evropske lige 2014.* bilo peto finale u UEFA-inim takmičenjima. Za razliku od Seville, Benfica je igrala svoje deseto finale u UEFA-inim takmičenjima te 2013. godine gdje u finalu rezultatom 1-2 poražena od Chelsea.
Sevilla je na putu do finala odigrala čak 18. utakmica. Takmičenje su započeli u augustu 2013. godine u trećoj klalifikacijskoj rundi. Nakon dvije pobjede u trećoj kvalifikacijskoj rundi nad Mladosti iz Podgorice Sevilla je uspješno i ubjedljivo prošla prvu kvalifikacionu prepreku. Identičnim sveukupnim rezultatom 9-1 kao i u trećoj kvalifikacijskoj rundi Sevilla je bila bolja i u playoff-u od poljske ekipe Śląsk Wrocław. U grupnoj fazi Evropske lige Sevilla sa tri pobjede i tri neriješena ishoda osvaja prvo mjesto u grupi. Ključne su bile dvije pobjede nad najvećim konkurentnom u grupi Freiburgom. U šesnaestini finala Sevilla se susrela sa ekipom Maribor. Remijem u Mariboru te minimalnom pobjedom na stadionu Ramón Sánchez Pizjuán Sevilla se plasirala u osminu finala gdje su voljom žrijeba igrali protiv gradskog rivala Betisa. U prvoj utakmici kao domaćin Sevilla je poražena rezultatom 0-2. U uzvratnoj utakmici Sevilla golovima José Antonia Reyesa u 20. i Carlosa Bacce u 75. minuti utakmice izjednačava sveukupni rezultat. Nakon izvođenja jedanaesteraca Sevilla je bila uspješnija rezultatom 4-3. U prvoj utakmici četvrtfinala Sevilla je na gostovanju minimalnim rezultatom poražena od Porta. U uzvratu Sevilla je postigla tri gola već u prvom poluvremenu. Konačan rezultat 4-1, odnosno sveukupni 4-2 omogućuje Sevilli plasman u polufinale i dvomeč sa još jednom španskom ekipom Valencijom. U prvoj utakmici Sevilla rezultatom 2-0 obezbjeđuje prednost pred uzvratni meč. U uzvratnoj utakmici Stéphane Mbia postiže gol u četvrtoj minuti sudačke nadoknade za konačan rezultat utakmice 1-3 te zbog pravila gola u gostima Sevilla se plasirala u finale Evropske lige. Za razliku od Seville Benfica je prvobitno igrala u grupnoj fazi Lige prvaka. Zbog lošijih međusobnih duela u odnosu na Olympiacos Benfica kao trećeplasirana ekipa u grupi takmičenje nastavlja u Evropskoj ligi. Prva prepreka Benfici je bio grčki PAOK-om. Sveukupnim rezultatom 4-0 Benfica obezbjeđuje plasman u osminu finala. U prvoj utakmici osmine finala na gostovanju protiv Tottenhama Benfica ostvaruje visoku pobjedu 3-1. Neriješen ishod 2-2 u uzvratnoj utakmici Benfici donosi plasman u četvrtfinale. U četvrtfinalu sa dvije rutinske pobjede protiv AZ Alkmaara Benfica se plasirala u polufinale Evropske lige. Sveukupnim rezultatom 2-1 Benfica je bila bolja od Juventusa te se plasirala u svoje deseto finale u UEFA-inim takmičenja.

## Put do finala 
|bgcolor=#c1e0ff|Tabela
|colspan=4 valign=top|**Treće mjesto u Grupi C**

|-bgcolor=#c1e0ff
|colspan=9|**Evropska liga**
|-bgcolor=#c1e0ff
|Protivnik
|Ukupan rezultat
|Prva utakmica
|Druga utakmica
|Knockout faza
|Protivnik
|Ukupan rezultat
|Prva utakmica
|Druga utakmica
|-
|align=left| Maribor
|4–3
|2–2 (G)
|2–1 (D)
|bgcolor=#c1e0ff|Šesnaestina finala
|align=left| PAOK
|4–0
|1–0 (G)
|3–0 (D)
|-
|align=left| Betis
|2–2 (4–3 pen.)
|0–2 (D)
|2–0 (G)
|bgcolor=#c1e0ff|Osmina finala
|align=left| Tottenham
|5–3
|3–1 (G)
|2–2 (D)
|-
|align=left| Porto
|4–2
|0–1 (G)
|4–1 (D)
|bgcolor=#c1e0ff|Četvrtfinale
|align=left| AZ
|3–0
|1–0 (G)
|2–0 (D)
|-
|align=left| Valencia
|3–3
|2–0 (D)
|1–3 (G)
|bgcolor=#c1e0ff|Polufinale
|align=left| Juventus
|2–1
|2–1 (D)
|0–0 (G)
|}

## Finale 
|style="vertical-align:top"|300px
|style="vertical-align:top; width:50%;"|

|}

## Također pogledajte 
* Finale UEFA Lige prvaka 2014.
* UEFA Superkup 2014.

## Reference 
## Vanjski linkovi 
* UEFA Evropska liga na zvaničnoj stranici UEFA-e
* UEFA Evropska liga 2013/14. na zvaničnoj stranici UEFA-e

Kategorija:2014. u nogometu
2014
Kategorija:Utakmice Seville
Kategorija:UEFA Evropska liga 2013/14.